Slovenj Gradec: 18. 05. 2023

**ZADEVA:**

**Prošnja za umestitev na seznam ponudnikov za naročila delovnih zvezkov in šolskih potrebščin za šolsko leto 2023/24**

Spoštovani,

v papirnicah Office&More, galanterijah Bags&More in v spletni trgovini [Go2School.com](https://go2school.com/) nudimo celotno storitev naročila delovnih zvezkov in ponudbe šolskih potrebščin za šolarje vaše osnovne šole.

Smo eden od vidnejših ponudnikov šolskega programa, saj vso šolsko ponudbo prodajamo v več kot **60 poslovalnicah po celi Sloveniji** in preko **spletne trgovine**. Staršem šolarjev nudimo prednaročila delovnih zvezkov v poslovalnicah in prek sodobne spletne strani, in sicer **v paketu po seznamih**, ki jih bodo pripravili vaši učitelji.

Prepričani smo, da bodo starši želeli izkoristiti številne ugodnosti, ki jih nudimo, in tako prihraniti:

-5% popusta na prednaročilo delovnih zvezkov

-20% popusta na šolske potrebščine ob prednaročilu delovnih zvezkov.

**Zato se na vas obračamo s prošnjo, da nam posredujete vaš seznam gradiv oz. delovnih zvezkov in potrebščin za naslednje šolsko leto, ko bodo potrjeni s strani Sveta vaše šole.**

Prav tako prosimo, da nas **umestite na seznam** organiziranih ponudnikov za nakup delovnih zvezkov in šolskih potrebščin **na spletni strani vaše šole** oziroma jih o naši ponudbi obvestite preko **e-asistenta**, če to omogočate. Starši bodo lahko do pregleda naše šolske ponudbe dostopali v spletni trgovini [Go2School.com](https://go2school.com/) (naknadno vam pošljemo povezavo do seznamov prav za vašo šolo, ko nam jih posredujete).

Konec maja izide naš **novi šolski katalog**, ki ga z veseljem razdelimo vašim učencem – prosimo, sporočite, če je to mogoče. Dodatne informacije so staršem na voljo v naših poslovalnicah, lokacije so objavljene na tej [POVEZAVI](https://go2school.com/Kontaktirajte%20nas). Pripravimo lahko tudi **tiskane naročilnice** po vašem seznamu, ki bodo staršem dostopne v poslovalnicah.

Če potrebujete še kakršno koli informacijo, nam to, prosimo, sporočite z odgovorom na to e-sporočilo. Nemudoma vam bomo ustregli. **Z veseljem vas tudi obiščemo na krajšem sestanku in se predstavimo.**

Vnaprej se vam zahvaljujemo za vašo pomoč in sodelovanje.

Želimo vam uspešen zaključek tekočega in začetek novega šolskega leta 2023/2024!

S spoštovanjem,

Acron, d.o.o.